Hokkie doelwagter speel 100ste wedstryd | News24
Hokkie doelwagter speel 100ste wedstryd
;Dané Gerber het haar 100ste wedstryd as hokkie-doelwagter van Brandwag gespeel. Foto:KAREN PIENAAR
In 'n merkwaardige mylpaal het Brandwag se doelwagter, Dané Gerber, teen Framesby vir die honderdste keer Brandwag se eerste hokkiespan die doelhok opgepas.
Dané, wat vanjaar in matriek is, speel al vanaf haar gr aad 10 vir die eerste span. Sy het in graad 8 vir die eerste keer begin hokkie speel by afrigter Anita Meyer en was nog altyd 'n doelwagter.
Oor dié posisie het Dané gesê: "daar is gevra wie wil doelwagter speel en niemand wou nie, toe dink ek, wel dan gaan ek probeer!"
Vroeër vanjaar is Dané by die DF Malan hokkiekursus as die o.18 doelwagter van die toernooi aangewys. Voorheen is sy ook al as reserwe vir die o.16 OP-span gekies en verlede jaar het sy aan 'n nasionale o.18 klubtoernooi in binnenshuise hokkie deelgeneem.